སློབ་དེབ་རྩོམ་སྒྲིག་བྱ་རྒྱུ།ད་ལྟ་ཞིང་ཆེན་དང་རང་སྐྱོང་ལྗོངས་ལྔས་འབད་བརྩོན་ཆེན་པོ་གནང་བར་བརྟེན་སློབ་གྲྭ་ཆུང་འབྲིང་གཉིས་ཀྱི་བོད་ཡིག་སློབ་དེབ་རྩོམ་སྒྲིག་བྱ་རྒྱུར་གྲུབ་འབྲས་ཆེན་པོ་ཐོབ་ཡོད་ཀྱང༌།སློབ་གྲྭ་ཆེན་མོའི་སློབ་དེབ་རྩོམ་སྒྲིག་གི་ལས་དོན་ད་ལྟ་འགོ་ཚུགས་ཐུབ་མེད་པ་མ་ཟད།སློབ་དེབ་ཀྱི་ཁྲོད་དུ་ཀློག་རྒྱུའི་ཟུར་བལྟའི་ཡིག་ཆ་ད་ལྟ་བྱུང་མེད་པ་དེ་ནི་གནད་དོན་ཆེན་པོ་ཞིག་རེད།དེར་བརྟེན་འབྲེལ་ཡོད་དཔྱད་གཞིའི་ཡིག་རིགས་རྒྱ་ཡིག་དང༌།དབྱིན་ཡིག་རྣམས་བོད་ཀྱི་སྐད་ཡིག་ཐོག་ཏུ་བསྒྱུར་ན་ཟུར་བལྟའི་དཔྱད་གཞིའི་ཡིག་ཆ་མི་ལྡང་བའི་དཀའ་ངལ་སེལ་ཐུབ་རྒྱུ་རེད།དེའི་ཐད་ལ་བོད་ཀྱི་སྔོན་བྱོན་ལོ་ཙཱ་བ་བཀའ་དྲིན་ཅན་སུམ་བརྒྱ་ལྷག་ཡོད་པ་རྣམས་ཀྱིས་བོད་ཀྱི་སྐད་ཡིག་ཐོག་མེད་པའི་ཆོས་དཔེ་དང༌།གསོ་རིགསྐར་རྩིས།སྙན་ངགགཏམ་རྒྱུད།སྒྲུང༌།བསླབ་བྱ་སོགས་གྲངས་ལས་འདས་པ་རྒྱ་གར་གྱི་སྐད་ཡིག་དང༌།ཁ་ཆེའི་སྐད་ཡིགརྒྱ་ཡི་སྐད་ཡིག་བཅས་ཁག་བཞི་ནས་བོད་སྐད་དུ་བསྒྱུར་གནང་མཛད་པར་བརྟེན།རིག་གནས་ཆེ་བ་ལྔ་དང་ཆུང་བ་ལྔ་བཅས་དུས་སྐབས་དེར་གང་ཡོད་པ་ཕལ་ཆེར་བ་བོད་ཀྱི་སྐད་ཡིག་ཐོག་ནས་ཐད་ཀར་བསླབས་ཤེས་ཐུབ་པའི་བོད་མི་རིགས་ཀྱི་སློབ་གསོའི་མ་ལག་བཙུགས་གནང་མཛད་པའི་མཛད་རྗེས་དང་བཀའ་དྲིན་ལ་འགྲན་ཟླ་གང་ནས་ཡོད།རྒྱལ་ཡོངས་བཅིངས་གྲོལ་ཐོབ་རྗེས་སུ་ཡང་རྒྱ་བོད་སྐད་ཡིག་གཉིས་ཀར་བྱང་ཆུབ་པའི་ལོ་ཙཱ་བ་རྣམས་ཀྱི་དེང་རབས་ཆབ་སྲིད་དང༌།ལོ་རྒྱུས།རྩིས་རིགདངོས་ཁམས།རྫས་འགྱུར་རིག་པ།སྒྲུང་གཏམ།གློག་བརྙན།བརྙན་འཕྲིན་སོགས་གྲངས་ལས་འདས་པ་ཞིག་བོད་ཀྱི་སྐད་ཡིག་ཐོག་བསྒྱུར་གནང་མཛད་པར་བརྟེན།བོད་ཀྱི་རིག་གནས་སྔར་ལས་ཕུན་སུམ་ཚོགས་སུ་ཕྱིན་ཏེ་སློབ་གྲྭ་ཆུང་འབྲིང་གཉིས་ཀྱི་སློབ་དེབ་རྩོམ་སྒྲིག་བྱ་རྒྱུར་རྨང་གཞི་བཟང་པོ་བཏིང་གནང་མཛད་པ་དེར་ང་ཚོས་ཁོང་རྣམ་པར་བཀའ་དྲིན་རྗེས་དྲན་གྱི་ཐོག་ནས་ཐུགས་རྗེ་ཆེ་ཞེས་ཞུ་བཞིན་ཡོད་པ་མ་ཟད།ཁོང་རྣམ་པ་འཚོ་བཞུགས་གནང་རིང་སློབ་གཞི་རྩོམ་བསྒྱུར་སྡེ་ཚན་ཞིག་འཛུགས་རྒྱུ་ཁ་ཚ་དགོས་གཏུགས་ཀྱི་སྐབས་ལ་སླེབས་ཡོད།